《和周焘合江亭 其一》
宋代·孙俟

炎夏江风冷欲冰，坐陪袁谢有馀清。旧闻蜀地四时雨，今快岷山千里晴。

旋切银丝尝鲙味，聊攲玉枕听滩声。晚来忽起扁舟兴，更傍中流看月行。

作者简介：孙俟，徽宗政和六年（一一一六），田陕西路转运副使改知秦州（《宋会要辑稿》选举三三之二九）。七年，在成都与周焘作诗唱和。宣和元年（一一一九），知福州。二年，移洪州。六年，知广州（以上《北宋经抚年表》卷五、《南宋制抚年表》卷下）。今录诗四首。